(H)

Foto: Damjan Tadić / CROPIX



Ministar uprave Arsen Bauk najavio je danas slanje Zakona o životnom partnerstvu u proceduru tijekom ove godine, kazavši kako se zajednica dvije osobe istog spola neće zvati brak."Radna skupina je pri kraju; zakon je napisan, no imat ćemo još jedan sastanak radne skupine za doradu detalja koji su ostali, a potom će zakon ići u tridesetodnevnu javnu raspravu", rekao je Bauk, dodavši da će zakon potom u vladinu proceduru te u prvo čitanje u Hrvatski sabor.Pojašnjavajući glavne naglaske iz Zakona o životnom partnerstvu ministar Bauk je kazao kako se zajednica dvije osobe istog spola neće zvati brak te takva zajednica neće imati pravo na posvajanje djece."Na ostalim razlikama između bračne i ove vrste zajednice nećemo inzistirati, a ako se u raspravi pokaže potreba za još nekim razlikama razmotrit ćemo ih", izjavio je Bauk novinarima uoči skupa o samozastupanju.